ประสารมั่นใจทุนสำรองรับมือศก.โลกได้
ประสาร มั่นใจทุนสำรอง ธปท. เข้มแข็งรองรับวิกฤตเศรษฐกิจโลกได้
4 ต.ค. 2554

ประสาร มั่นใจทุนสำรอง ธปท. เข้มแข็งรองรับวิกฤตเศรษฐกิจโลกได้ 
นายประสารไตรรัตน์วรกุล ผู้ว่าการ ธนาคารแห่งประเทศไทย( ธปท. ) เปิดเผยถึงผลกระทบเศรษฐกิจโลกต่อเศรษฐกิจไทยว่า จะมีผลต่อ3 ปัจจัยได้แก่ สถาบันการเงิน ตลาดเงิน และการค้าการลงทุนระหว่างประเทศ โดยยืนยันว่าปริมาณเงินไหลออกยังอยู่ในเกณฑ์ควบคุมได้ ยังไม่กังวลกับเรื่องการขายหุ้น ขายพันธบัตรของนักลงทุน เพราะมีทุนสำรองทางการเงินที่มั่นคง อย่างไรก็ตามต้องติดตามผลกระทบรูปแบบอื่นๆ ที่จะมาแบบคาดไม่ถึงด้วย 
สำหรับเรื่องสภาพคล่องทางด้านเครดิตหดตัว เนื่องจากธนาคารพาณิชย์ต่างชาติ ที่ถือพันธบัตรของยุโรป เมื่อขาดการชำระหนี้ ก็ยอมยอมแฮร์คัทหนี้ ทำให้สภาพคล่องเครดิตหดตัว ทำให้มีผลกระทบต่อระบบสถาบันการเงินไทยบ้าง แต่ยืนยันว่าธปท. มีทุนสำรองมาก ซึ่งทำให้มีสวอปไลน์ หรือเงินเหรียญสหรัฐมากพอที่จะให้ธนาคารพาณิชย์แลก และไม่ทำให้เศรษฐกิจติดขัด เพราะที่ผ่านมาธนาคารพาณิชย์ไทยมีการลงทุนในหลักทรัพย์ยุโรปน้อยมาก จึงยังไม่มีผลกระทบแบบที่มีนัยสำคัญ
"ปริมาณทุนสำรองของไทยมีมากยังไม่จำเป็นต้องพึงธนาคารกลางของประเทศอื่น เงินเหรียญสหรัฐก็มีมากพอที่รองรับการทำธุรกรรมของธนาคารพาณิชย์ไทย สามารถสนองความต้องการของลูกค้าได้"นายประสารกล่าว 
ขณะที่เรื่องผลกระทบทางด้านการค้าการลงทุนยังต้องติดตามต่อไปจนถึงปี 2555 เพราะการส่งออกในกลุ่มประเทศ G 3 มีไม่มาก แต่ต้องดูผลกระทบจากประเทศคู่ค้าในเอเซียที่ทำการค้ากับยุโรปด้วยว่าจะกระทบหรือไม่